પોતાના ખરેખર પોતાના જ હોય છે. ને, એટલે જ તો તેમની તસવીર જોવા માત્રથી દુઃખ-દર્દના અહેસાસમાં ભારે ઘટાડો આવી જાય છે. કેલિફોર્નિયા વિશ્વવિદ્યાલયના મનોવૈજ્ઞાાનિક એમઆરઆઈ સ્કેનના જણાવ્યા અનુસાર, પ્યારના ચક્કરમાં પડેલા અનેક યુવક-યુવતીઓના દુઃખ-દર્દ પર તેમના પ્રેમી (યુવક/યુવતી)ની તસવીરની અંદર આંક્યા બાદ એ નિર્ણય પર પહોંચ્યા છે. તસવીર જોયા પછી બધાં જ પ્રેમીઓના મસ્તકના એ ભાગમાં હલચલ ઘટવા લાગે છે, જેનાથી દુઃખ-દર્દના ચિહ્નો પેદા થયા હોય છે. શોધકર્તા જાર્ડ યંગરે અધ્યયનમાં સામેલ બધાં જ પ્રેમીઓને વિભિન્ન સ્તરનું દુઃખ દર્દ આપ્યું. પછી તેમને તેમના પ્રેમી (યુવક/યુવતી)ની તસવીર બતાવી. એ દરમિયાન સ્કેનના જણાવ્યા અનુસાર, બધી સહભાગી થનાર વ્યક્તિઓના મસ્તકમાં ચાલનારી ગતિવિધિઓ પર સૂક્ષ્મ નજર રાખવામાં આવી. પ્રેમિકાની તસવીર જોયા પછી સહભાગીઓના દુઃખ-દર્દમાં ૩૬થી ૪૪ ટકા સુધીનો ઘટાડો નોંધાયો. ભયંકર દુઃખ-દર્દનો સામનો કરી રહેલા પ્રેમીઓની તકલીફમાં પણ ૧૩ ટકા સુધીનો ઘટાડો જોવા મળ્યો. એ પણ ત્યારે, જ્યારે આ બધાને કોઈ પણ પ્રકારની દર્દનિવારક દવાઓ ખવડાવાઈ ન હોતી. કોઈ સ્વજનની કે પોતાની વ્યક્તિની તસવીર જોવાથી મસ્તકના ‘ન્યૂક્લિઅસ એક્યૂમબેંસ’ ભાગમાં સક્રિયતા વધવા લાગે છે. આ ભાગ આત્મસંતુષ્ટિનો ભાવ જગાડે છે. સાથે જ શરીરમાં સંદેશો પહોંચાડે છે કે દર્દમાંથી છુટકારો મેળવવા માટે પેઈન ક્લિર દવાઓ પર આધાર રાખવાની જરૂર જ નથી.